వి.సెంథిల్ బాలాజీ

వి.సెంథిల్ బాలాజీ తమిళనాడు రాష్ట్రానికి చెందిన రాజకీయ నాయకుడు. ఆయన తమిళనాడు శాసనసభకు ఐదు సార్లు శాసనసభ్యుడిగా ఎన్నికై జయలలిత & ఎం. కె. స్టాలిన్ మంత్రివర్గంలో రెండుసార్లు మంత్రిగా పని చేశాడు.
జననం, విద్యాభాస్యం 
వి.సెంథిల్ బాలాజీ కరూర్ జిల్లాలోని రామేశ్వరపట్టి గ్రామంలో 1975 అక్టోబర్ 21న జన్మించాడు. ఆయన రామేశ్వరపట్టి ప్రభుత్వం నుండి హైస్కూల్ & హయ్యర్ సెకండరీ స్కూల్, పాఠశాల, వివేకానంద పాఠశాల, పశుపతిపాళయం, మున్సిపల్ హయ్యర్ సెకండరీ పాఠశాల, కరూర్ లో పూర్తి చేశాడు. 
రాజకీయ జీవితం
వి.సెంథిల్ బాలాజీ 21 సంవత్సరాల వయస్సులో రాజకీయాల్లోకి వచ్చి 1997లో స్థానిక సంస్థ సభ్యునిగా ఎన్నికయ్యాడు. ఆయన 2006లో కరూర్ శాసనసభ నియోజకవర్గం నుండి అన్నాడీఎంకే అభ్యర్ధిగా పోటీ చేసి తొలిసారి ఎమ్మెల్యేగా అసెంబ్లీలోకి అడుగుపెట్టాడు. సెంథిల్ బాలాజీ  2011లో కరూర్ శాసనసభ నియోజకవర్గం నుండి రెండోసారి ఎమ్మెల్యేగా ఎన్నికై 2011 నుండి 2015 వరకు జయలలిత మంత్రివర్గంలో రవాణా శాఖ మంత్రిగా పని చేశాడు. ఆయన 2016లో అరవకురిచ్చి నియోజకవర్గం నుంచి మూడోసారి ఎమ్మెల్యేగా ఎన్నికయ్యాడు. జయలలిత మరణానంతరం ప్రభుత్వాన్ని కాపాడడంలో కీలక పాత్ర పోషించి అన్నాడీఎంకే వర్గాలుగా విడిపోయినప్పుడు టీటీవీ దినకరన్‌కు అండగా నిలిచారు. 18 సెప్టెంబర్ 2017న, ముఖ్యమంత్రిని మార్చాలంటూ గవర్నర్ బన్వరీలాల్ పురోహిత్‌కి పిటీషన్ చేసినందుకు 18 మంది ఎమ్మెల్యేలను స్పీకర్ పి. ధనపాల్ అనర్హులుగా ప్రకటించాడు. సెంథిల్ బాలాజీ 14 డిసెంబర్ 2018న డీఎంకే పార్టీ అధ్యక్షుడు ఎంకే స్టాలిన్ సమక్షంలో ద్రవిడ మున్నేట్ర కజగం (డీఎంకే) పార్టీలో చేరాడు.

సెంథిల్ బాలాజీ 2019లో అరవకురిచ్చి నియోజకవర్గంకు జరిగిన ఉప ఎన్నికలో డీఎంకే  పార్టీ అభ్యర్థిగా పోటీ చేసి నాల్గొవసారి ఎమ్మెల్యేగా ఎన్నికయ్యాడు. ఆయన 2021లో తమిళనాడు అసెంబ్లీ ఎన్నికల్లో ఐదోసారి ఎమ్మెల్యేగా ఎన్నికై ఎం. కె. స్టాలిన్ మంత్రివర్గంలో 7 మే 2021 నుండి 16 జూన్ 2023 వరకు విద్యుత్‌, ప్రొబిషన్‌, ఎక్సైజ్‌ శాఖల మంత్రిగా పని చేశాడు.
అరెస్టు
సెంథిల్‌ బాలాజీ 2013లో రవాణా శాఖ మంత్రిగా ఉన్న సమయంలో ఉద్యోగం ఇప్పిస్తానని డబ్బులు వసూలు చేసిన కేసులో మనీలాండరింగ్‌ కేసులతో ఎన్‌ఫోర్స్‌మెంట్‌ డైరెక్టరేట్‌ (ఈడీ) జూన్ 13న అర్ధరాత్రి ఆయనను అరెస్టు చేసి సెషన్స్‌ కోర్టు ముందు హాజరుపరుచగా 2023 జూన్ 28 వరకు జ్యుడీషియల్‌ కస్టడీ విధించింది. అరెస్ట్ సమయంలో సెంథిల్‌ బాలాజీ తీవ్ర అస్వస్థతకు గురికావటంతో చికిత్స నిమిత్తం ఓమండురార్‌ ప్రభుత్వ మల్టీ స్పెషాలిటీ ఆసుపత్రికి తరలించారు. 

మనీలాండరింగ్‌ కేసులో అరెస్టై జైలు శిక్ష అనుభవిస్తున్న ఆయన 2024 ఫిబ్రవరి 12న తన మంత్రి పదవికి రాజీనామా చేశాడు.

మూలాలు

వర్గం:1975 జననాలు
వర్గం:తమిళనాడు శాసన సభ్యులు